Αγαπητοί γονείς,

Σας γνωρίζουμε ότι από Δευτέρα 18/5/2020, το σχολείο επαναλειτουργεί για την Α και Β τάξη. Βάσει της Υπουργικής Απόφασης εξαιτίας της επείγουσας ανάγκης αντιμετώπισης του άμεσου κινδύνου από τη διάδοση του νέου κορωνοϊού Covid – 19, οι απουσίες των μαθητών της Α και Β Λυκείου **δεν θα ληφθούν υπόψη** για τον χαρακτηρισμό της φοίτησής τους, εφόσον ο γονέας ή κηδεμόνας τους υποβάλουν υπεύθυνη δήλωση ότι ο μαθητής/τρια ανήκει σε ομάδα αυξημένου κινδύνου για νόσηση από Covid – 19, ή έρχεται σε επαφή με άτομο του οικογενειακού του περιβάλλοντος που ανήκει στην παραπάνω ομάδα αυξημένου κινδύνου ή ήδη νοσεί.

Για την εύρυθμη λειτουργία του σχολείου και για την διευθέτηση του ωρολογίου προγράμματος παρακαλούμε σε περίπτωση που ο μαθητής/τρια **δεν** θα έλθει στο σχολείο να συμπληρώσετε και να υπογράψετε την συνημμένη **ΥΠΕΥΘΥΝΗ ΔΗΛΩΣΗ** και **είτε** να την προσκομίσετε στην Γραμματεία του Σχολείου **είτε** να την αποστείλετε στο παρόν e-mail μέχρι αύριο **Τετάρτη 13/5/20 και ώρα 14.00.**

 Σημειώνεται ότι ο μαθητής/τρια που θα έλθει στο σχολείο δεν θα συμπληρώσει την ΥΠΕΥΘΥΝΗ ΔΗΛΩΣΗ.

Θα ήταν πολύ σημαντικό να μας απαντήσετε έγκαιρα διαβάζοντας προσεκτικά τις οδηγίες.

Σας ευχαριστούμε εκ των προτέρων για τη συνεργασία

Η ΔΙΕΥΘΥΝΤΡΙΑ

ΓΙΑΧΟΥΝΤΗ ΜΑΡΙΑ